બદલાતા અમેરિકન સમાજમાં ખાસ કરીને નાના બાળકો અને વિદ્યાર્થીઓમાં વધતી જતી ગુનાખોરી, ડ્રગ્સ અને સેક્સના દુષણો સામે કંઈ નક્કર કામ થવું જોઈએ, એવી ભાવનાથી મેં અને મારી પત્નીએ એક અભિયાન શરૂ કર્યું. મારી પત્નીનો આ કાર્યમાં ખૂબ જ ઉત્સાહ અને ટેકો હતો. અમારું કાર્ય શરૂ થયું એટલે કેટલાક મિત્રોના સહકારથી આ કાર્ય વધુ આગળ ધપાવવા એક સ્વૈચ્છિક સેવા સંસ્થા ઊભી કરી, જેમાં બાળકો તથા વિદ્યાર્થીઓનું આત્મસન્માન અને ચારિત્ર્ય ઘડતરનું કામ પણ થાય.